|  |  |  |  |  |
| --- | --- | --- | --- | --- |
| Številka: |  43001-352/2020-09 |  | oznaka naročila: | A-17/21 S  |
| Datum: | 5.03.2021 |  | MFERAC: | 2431-20-401261/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Izvajanje konzultantskih storitev pri realizaciji investicij na državnih cestah za časovno obdobje 2021-2026** |

**JN000459/2021-B01 - A-17/21, datum objave: 28.01.2021**

**Datum prejema: 5.03.2021   15:12**

**Vprašanje:**

Spoštovani.

Vprašanje, vezano na S-10:

V vzorcu IZJAVE O ZAGOTOVLJENIH TEHNIČNIH IN KADROVSKIH ZMOGLJIVOSTIH je navedeno, da strokovnjaki, za katere je določena letna kvota 1800 ur oz. letna kvota 1500 ur in za katere se pričakuje, da bodo skupaj s preostalimi storitvami prav tako letno zaposleni v kvoti 1800 ur, v času trajanja pogodbe izvajajo izključno dela, ki so predmet te pogodbe. Naročnika pozivamo, da ta pogoj omili, saj je celotno tveganje v primeru manj del preneseno na izvajalca. Takšna pogodba ni uravnotežena in ni v skladu z Obligacijskim zakonikom.

Naročnika prosimo za potrditev, da bo storitve naročal v celotnem obsegu letne kvote ur. Če naročnik tega ne more potrditi, ga pozivamo, da v izjavo vključi klavzulo, da v primeru manjšega obsega del od predvidenega, imenovani strokovnjaki za razliko do predvidene letne kvote ur, storitve izvajajo tudi po drugih pogodbah in za druge naročnike.

Ali zahteva naročnika, da strokovnjak z oznako S-10 opravlja dela izključno na enem sklopu oz. pogodbi pomeni tudi pravico izvajalca do obračunavanja polnega števila predvidenih ur ne glede na dejanski obseg naročenih storitev na mesečnem/letnem nivoju, ki bi ga izvajalec s strani naročnika dobil v izvedbo?

Hvala za odgovor.

**Odgovor:**

1)Naročnik predvideva realizacijo v navedenem letnem obsegu ur (1.800 ur oz. 1.500 ur ter izdelavo projektnih nalog).

Le v primeru zmanjšanega obsega del zaradi morebitnih sprememb proračuna kot je navedeno v 25.členu pogodbe, bosta naročnik in izvajalec navedeno uredila z aneksom k pogodbi. V tej fazi javnega naročila, naročnik ne bo dopolnjeval vzorca pogodbe.

2)Naročnik tudi za strokovnjaka S-10 predvideva letno realizacijo v navedenem obsegu. V skladu z navedenim je lahko strokovnjak imenovan le pri enem sklopu. Storitve se bo obračunavalo glede na dejansko izveden obseg storitev.